Prikaz heliosfere i položaj Vojadžera 1 i Vojadžera 2 u odnosu na granicu heliosfere.
Dijagram pokazuje vanjske granice heliosfere, Ortov oblak i Alfa Centauri, u logaritamskoj skali. (NASA, 1999.) 
LL Ori pramčani udar u Orionovoj maglici (Messier 42)
**Heliosfera** je balon vruće magnetične plazme, koji nastaje djelovanjem Sunčevog vjetra u Sunčevom sustavu i štiti nas od štetnog svemirskog kozmičkog zračenja. Sunčev vjetar putuje brzinom od 750 km/s u početku, da bi na kraju potpuno usporio, što se naziva krajnji udarni val (engl. *termination shock*), sve do heliopauze, gdje postoji tlačna ravnoteža između Sunčevog vjetra i međuzvjezdane tvari. Nakon heliopauze dolazi pramčani udar (engl. *bow shock*), a predstavlja djelovanje međuzvjezdane tvari prema Suncu.

Sunčev vjetar
-------------

Sunčev ili solarni vjetar je struja električki nabijenih čestica koje su izbačene iz gornje atmosfere Sunca. Uglavnom se sastoje od elektrona i protona, čija je energija između 10 i 100 keV. Njihova temperature se mijenja, kao i brzina s vremenom. Te čestice mogu izbjeći Sunčevu gravitaciju jer imaju vrlo veliku kinetičku energiju i zbog visoke temperature u koroni. On stvara i geomagnetske oluje, koje mogu ometati električnu mrežu na Zemlji, polarnu svjetlost i rep kometa koji sadrži plazmu i uvijek je u smjeru od Sunca. 

Budući da Sunce rotira oko svoje osi za otprilike 27 dana, magnetsko polje koje prenosi Sunčev vjetar je zavijeno u spiralu.

Vanjske granice heliosfere
--------------------------

Sunčev vjetar putuje nadzvučnom brzinom duž Sunčevog sustava, da bi negdje iza Neptuna ta brzina pala ispod brzine zvuka, što se naziva krajnji udarni val (engl. *termination shock*). Vjeruje se da je ta granica 75 do 90 astronomskih jedinica. Brzina zvuka u međuzvjezdanoj tvari je oko 100 km/s. 

Prema mjerenjima vjeruje se da je svemirska letjelica Voyager 1 prešla granicu udarnog vala u prosincu 2004. na 94 AJ od Sunca. Svemirska letjelica Voyager 2 je počela bilježiti povratne čestice negdje na 76 AJ od Sunca, u maju 2006. To navodi da heliosfera ima nepravilan oblik, koji ovisi o Sunčevom ciklusu, pa je vjerovatno zbog toga nastala ta razlika.  

Nakon udarnog vala dolazi do područja Sunčeve ravnice (engl. *heliosheath*) gdje Sunčev vjetar postaje sporiji, sabija se i dolazi do turbulencija sa međuzvjezdanom tvari. To područje je negdje od 80 do 100 AJ od Sunca i sliči repu komete. Svemirska letjelica Voyager 1 je stigla u to područje pri kraju 2010.   

**Heliopauza** je granica heliosfere, gdje je Sunčev vjetar zaustavljen djelovanjem međuzvjezdane tvari. Vjeruje se da će svemirska letjelica Voyager 1 stići u to područje 2014, što će se otkriti naglim padom temperature. 

Nakon heliopauze vjeruje se da postoji područje pramčanog udara (engl. *bow shock*), gdje međuzvjezdana tvar putuje nadzvučnom brzinom i udara u Sunčev vjetar. Slična pojava je viđena sa Galex teleskopa u zviježdu Kit (crvena divovska zvijezda Mira).

Izvori
------

1. ↑   Arhivirano 2008-01-24 na Wayback Machine-u NASA, 1999
2. ↑  Dr. David H. Hathaway: "The Solar Wind", publisher=NASA  Arhivirano 2015-08-13 na Wayback Machine-u, 2007.
3. ↑  Robert Roy Britt: "A Glowing Discovery at the Forefront of Our Plunge Through Space", publisher=SPACE.com, 2000.
4. ↑   Lallement R. Quémerais E. Bertaux J. L. Ferron S. Koutroumpa D. Pellinen R.: "Deflection of the Interstellar Neutral Hydrogen Flow Across the Heliospheric Interface". , journal=Science, 2005.
5. ↑   Nemiroff R. Bonnell J.:  "The Sun's Heliosphere & Heliopause", publisher =Astronomy Picture of the Day, 2007.
6. ↑    "MIT instrument finds surprises at solar system's edge", publisher=Massachusetts Institute of Technology, 2007.
7. ↑   Ker Than: "Voyager II detects solar system's edge", publisher=CNN, 2006.  2007.
8. ↑   Pontus Brandt: "Imaging of the Heliospheric Boundary", publisher=Lunar and Planetary Institute, 2007.
9. ↑   Jonathan Amos:  "Voyager near Solar Systems edge", 2010.
10. ↑   "NASA's Voyager 1 Spacecraft Nearing Edge of the Solar System",  Space.Com web site, 2010.
11. ↑   Dave McComas: "IBEX Principal Investigator" at

|  |  |
| --- | --- |
| Sunce | Sunce |
| **Unutrašnja struktura**: | Jezgro • Radijativna zona • Tahoklin • Konvektivna zona • Fotosfera |
| **Spoljašnja struktura**: | Atmosfera (Hromosfera · Tranziciona zona · Korona) • Sunčev vetar • Heliosfera • Terminacioni šok • Heliopauza • Magnetno polje |
| **Pojave na Suncu**: | Sunčeve pege • Fakule • Granule • Supergranule • Spikule • Sunčeve baklje • Erupcije • Protuberance • Koronalni lukovi • Koronalne eksplozije • Koronalne rupe |
| **Pojave vezane za Sunce**: | Sunčeva aktivnost (Sunčev ciklus) • Sunčevo zračenje • Sunčev dinamo • Rotacija • Pomračenja • Helioseizmologija • Problem Sunčevih neutrina • Standardni model Sunca |
| **Astronomija** |